જો ગત 6 એપ્રિલના રોજ જ્યારે બાળકીનો મૃતદેહ મળી આવ્યો ત્યારે જ પોલીસે સમગ્ર વિસ્તારને કોર્ડન કરી લીધો હોત અને ફોરેન્સિક નિષ્ણાંતોને તાત્કાલિક જ સ્થળ પર બોલીવી લીધા હોત તો આજે કદાચ સમગ્ર તપાસ એક અલગ જ ટ્રેક પર આગળ વધી રહી હોત. પરંતુ તે સમયે ઘટનાસ્થળે પહોંચેલા પોલીસ અધિકારીઓને આ સર્વસામાન્ય પ્રોટોકોલ પણ પાળવાની તસ્દી લેવી જોઈએ તેવું લાગ્યું નહીં અને ફક્ત અકસ્માતે મોતનો કેસ નોંધવામાં આવ્યો.